Nuut deur top-spioenasieskrywer André Krüger: ’n Redelike hoeveelheid moeilikheid | The Reading List
Nuut deur top-spioenasieskrywer André Krüger: ’n Redelike hoeveelheid moeilikheid
Maak gereed vir ‘n plaaslike spioenasie wipplankrit in ’n Redelike hoeveelheid moeilikheid deur André Krüger.
Robert Ferreira is in die pekel. Sy vrou Sylvia het spoorloos verdwyn. Hy is seker haar Portugese familie, die Monteiro’s van Rossetenville, het iets daarmee te doen. Om dinge te vererger vereis sy bevelvoerder in die Suid-Afrikaanse Veiligheidspolisie dat hy deelneem aan een laaste geheime sending, al is dit teen sy wil …
Dit het alles begin met die kaping van die passasierskip, die Santa Maria, in Kabinda. Watter rol het die Amerikaners en Mossad gespeel? En die Russe, waar pas hulle in? Wat van die vermiste koevert waarvoor almal bereid is om te moor?
Robert sal enigiets doen om sy vrou te vind. Sy bevelvoerder, met al sy kontakte, weet dalk net waar sy is. Hy het dus geen keuse om die laaste sending aan te pak nie. Die vraag is: steek sy vrou dalk ook iets weg? Net tyd sal leer …
Dit sit nie in enige ou se broek (boek) nie om van deur gevestigde resensent soos Joan Hambidge jou boek geprys te word vir ’n ‘uitstekende debuut’. Enige skrywer wat hou van spanning en spioenasie, met ’n voorkeur vir slim detail en uitstekende navorsing, sal hou van sy werk.
Krüger is gebore 6 Desember 1963 in Johannesburg, en matrikuleer aan Hoërskool Florida in 1981. By RAU. verwerf hy die volgende grade: BA (Regte) in 1989, BA Honneurs (Filosofie) in 1990, MA (Filosofie) in 1993 en BProc. in 1996. In 1999 kwalifiseer hy as prokureur, tot hy die beroep verlaat in 2005 om hom ten volle te skaar by die boekbedryf. Hy is die skrywer van twee boeke, Die twee lewens van Dieter Ondracek en Komplot, wat albei baie goed ontvang is deur die media en resensente. Die twee lewens is ook bekroon met die UJ-prys.
Tags 'n Redelike hoeveelheid moeilikheid Afrikaans André Krüger LAPA LAPA Uitgewers New books New releases